O termin dopache (d'o verbo anglés dope, «endrogar») s'utiliza cheneralment para definir l'uso de substancias u metodos prohibius en o esporte.[1] Manimenos, dende a introducción d'o Codigo Mundial Anti dopaje por l'Achencia Mundial Anti dopaje (WADA-AMA) en l'anyo 2003, con una nueva edición en o 2009 y unatra en o 2015, o concepto s'ha enamplau y s'aplica quan se comete qualsiquiera d'as infraccions d'as normas antidopache descritas en dito codigo.